Ebbw Vale

Ebbw Vale (walisisk: Glynebwy) er en by i enden av dalen som dannes av elven Ebbw Fawr, en sideelv til Ebbw-elven i Wales. Det er den største byen og det administrative sentrum i hovedområdet Blaenau Gwent. Den har direkte tilgang til den doble hovedveien A465 «Heads of the Valleys» og grenser til Brecon Beacons nasjonalpark. Byen ligger rundt 46 km fra Cardiff i sør. Byområdet Ebbw Vale sammen med Brynmawr har en befolkning på omtrent 33 000. Ebbw Vale isolert med dens tettbebyggelse (Built-up Area) har en estimert befolkning på 20 070 innbyggere for 2024.«Ebbw Vale in Blaenau Gwent (Wales / Cymru)», Built-up Area, City Population

 Walisisk språk 
Ifølge folketellingen i 2011 kan 4,6 % av Ebbw Vale Norths 4561 (210 innbyggere) snakke, lese og skrive walisisk, og 5,7 % av Ebbw Vale Souths 4274 (244 innbyggere) kan snakke, lese og skrive walisisk. «Welsh language skills by electoral division, 2011 Census», StatsWales. Arkivert fra originalen 5. desember 2021 Dette er under fylkets tall på 5,5 % av 67 348 (3705 innbyggere) som kan snakke, lese og skrive walisisk.

 Historie 
 Eldste historie 
Det finnes bevis på svært tidlig menneskelig aktivitet i området. Rett over byen ligger Y Domen Fawr, en rund gravrøys («bollegrav») fra bronsealderen, og ved Cefn Manmoel på en høyde av 504 moh er det en bred dike eller jordvoll som er 270 m lang, omtrent 5 m tykk og opptil 0,7 m høy.Cefn Man Moel, The Modern Antiquarian Det er uklart hvor gammel den er. Det er også mulig at den har vært vedlikeholdt til og fra i alle disse tider. Den har blitt tolket som en form grensemarkering som kanskje definerte politisk innflytelse eller en grense som markerer landtildeling innenfor lokalsamfunn.

I relativt moderne tid var området et rolig høylandssted i det landlige Monmouthshire. Med bare rundt 120 innbyggere på slutten av 1700-tallet ble Ebbw Vale og hele området forvandlet av den industrielle revolusjonen.Davies, John; Jenkins, Nigel; Menna, Baines; Lynch, Peredur I., red. (2008): The Welsh Academy Encyclopaedia of Wales. Cardiff: University of Wales Press. ISBN 978-0-7083-1953-6.

 Jern og stål 
Stålverket Ebbw Vale Iron Works, som senere ble Ebbw Vale Steelworks, åpnet i 1778, etterfulgt av åpningen av en rekke kullgruver rundt 1790. Jernbaneskinner til Stockton and Darlington Railway ble produsert ved Ebbw Vale i 1829. «Rhagor | 200 Years of Industrial Innovation at Ebbw Vale», Museumwales.ac.uk. 10. april 2007.  Stål fra Ebbw Vale ble brukt til å bygge Sydney Harbour Bridge i Australia. «Ebbw Vale, the steel town of Wales», Wales. 29. juli 2010.

På sitt høydepunkt (1930-40-tallet) var stålverket i Ebbw Vale det største i Europa, selv om det tiltrakk seg svært lite oppmerksomhet fra tyske bombefly under andre verdenskrig. På 1960-tallet var rundt 14 500 mennesker ansatt ved stålverket. Men på slutten av århundret kom det en massiv kollaps av den britiske stålindustrien. En streik i 1980 ble etterfulgt av nedleggelser og oppsigelser som resulterte i demontering av mange av de gamle anleggene. I 2002 var bare 450 ansatt i de gamle industriene, og i juli samme år stengte de siste anleggene. I dag er det ingen stålverk eller gruver igjen i området. Ebbw Vale er fortsatt anerkjent for sin innovasjon og bidrag til utviklingen av Storbritannia som en industrinasjon.

 Etter industrialismen 
I stor grad som følge av nedgangen i gruve- og stålindustrien hadde Ebbw Vale en av de høyeste arbeidsledighetsratene i Storbritannia, men har siden vært i bedring. «Church service for Ebbw Vale steelworks», BBC News. 17. april 2002. Det finnes flere industriområder med noen betydelige produksjonsanlegg. I 2003 begynte arbeidet med å rive og ombygge stålverket. I 2015 var stedet fullstendig forandret, med et nytt sykehus, universitetscampus, skole og fritidssenter.

Ebbw Vale var vertskap for den nasjonale kulturmønstringen Eisteddfod for første gang i 1958. Det walisiske språket var dominerende i området frem til siste kvartal av 1800-tallet, og rester av språket (walisiske salmer og lommer av walisisk som snakkes i nærliggende Rhymney) vedvarte inn på 1970-tallet. Den nasjonale Eisteddfod kom tilbake til Ebbw Vale i 2010. «National Eisteddfod 2010», BBC. Arkivert fra originalen 8. august 2010.

Aneurin Bevan, Labour-politikeren som var hovedarkitekten bak National Health Service (NHS), det statlige helsevesenet i Storbritannia, var parlamentsmedlem (MP) for Ebbw Vale fra stortingsvalget i 1929 og fram til sin død i 1960, da han ble etterfulgt som parlamentsmedlem av Michael Foot.«BEVAN, ANEURIN (1897 - 1960), politician and one of the founders of the Welfare State», Dictionary of Welsh Biography Valgkretsen slo seg sammen med den nærliggende valgkretsen Abertillery for å danne valgkretsen Blaenau Gwent,«MPS representing Blaenau Gwent (Constituency)», UK Parliament skjønt denne opphørte å eksistere etter grenseendringen i 2024 som ble utvidet til den nye og bredere valgkretsen Blaenau Gwent og Rhymney.«Blaenau Gwent and Rhymney», UK Parliament «The 2023 Review of Parliamentary Constituencies in Wales – Final Recommendations Report» (PDF), Boundary Commission for Wales.

I 2010 ble det tidligere samfunnet Ebbw Vale avskaffet og erstattet av Ebbw Vale North og Ebbw Vale South.«The Blaenau Gwent (Communities) Order 2010», Legislation.gov.uk. Ebbw Vale-byområdet går i dag i en nesten ubrutt boliggateplan på omtrent 5 km fra Beaufort i nord til Cwm i sør. Det finnes betydelige områder med moderne boliger nord og sør for byen.

 Kjente personer fra Ebbw Vale 
Clive Burgess, kalt for «steel claw», rugbyspiller for både Wales og Ebbw Vale RFC
Michael Foot, britisk parlamentsmedlem fra 1960 til 1992
David Garner, politisk kunstner
Steve Jones, maratonløper
Arthur Smith, rugbyspiller for Ebbw Vale RFC

Referanser

 Eksterne lenker 

 Ebbw Vale reiseguide fra Wikivoyage

Kategori:Byer i Blaenau Gwent